EkBass/fiwiki-20250220-pages-articles huggingface dataset:
Eerik Lagerspetz

Yrjö Eerik Lagerspetz (s. 5. maaliskuuta 1956 Helsinki) on suomalainen filosofi ja Turun yliopiston käytännöllisen filosofian emeritusprofessori. Lagerspetz valmistui filosofian kandidaatiksi Turun yliopistosta vuonna 1984. Hän opiskeli vuosina 1985–1986 Oxfordin yliopistossa ja väitteli valtiotieteiden tohtoriksi Turun yliopistossa vuonna 1989 väitöskirjalla A Conventionalist Theory of Institutions. Lagerspetz työskenteli uransa alkuvaiheessa Turun yliopiston assistenttina (1985–1987), Suomen Akatemian nuorempana tutkijana (1987–1990) ja Turun yliopiston yliassistenttina (1992–1994). Vuonna 1994 hänestä tuli yhteiskuntafilosofian dosentti. Vuosina 1994–2004 Lagerspetz oli käytännöllisen filosofian professori Jyväskylän yliopiston ja vuosina 2004–2024 Turun yliopistossa. Hän toimi Suomen Akatemian varttuneena tutkijana vuosina 1998–1999 ja 2005–2006. Suomalaisen Tiedeakatemian jäseneksi hänet hyväksyttiin vuonna 2006. Eerik Lagerspetzin vanhemmat olivat eläintieteen emeritusprofessori Kari Lagerspetz ja psykologian professori Kirsti Lagerspetz (o.s. Ahlman). == Teokset == * * * * == Lähteet == Luokka:Turun yliopiston professorit Luokka:Suomalaiset filosofit Luokka:Suomalaiset skeptikot Luokka:Vuonna 1956 syntyneet Luokka:Elävät henkilöt Luokka:Suomalaiset professorit
Tuhkuri

Tuhkuri voi tarkoittaa seuraavia: * tuhkuri eli vesikko (Mustela lutreola), näätäeläin * tuhkuri, tuhkarokko * Tuhkuri, järvi Espoon Lakistossa * Tuhkuri, järvi Iitin Pirtinmutkassa * Tuhkuri, lampi Jyväskylän Vesangalla * Tuhkuri, lampi Lohjalla * Iso-Tuhkuri, järvi Ylöjärven Riuttasissa
Rusinoita

Rusinoita on vuonna 1987 valmistunut suomalainen lasten animaatioelokuva. ==Juoni== Kaupunkilaisrotta lähtee rotanmyrkytyksiä pakoon maaseudulle ja löytää tallin, jossa asustavat hevonen, hämähäkki, kana ja hiiri. Uusien ystäviensä kanssa rotta joutuu monenlaisiin seikkailuihin. He muun muassa laskevat mäkeä, käyvät hammaslääkärissä ja tupakalla sekä hankkivat soittimia. ==Rooleissa== * Marjatta Rinne – Rusina (ääni) * Aimo Wehman – Teemu Terävä (ääni) * Ansa Ikonen – Ellu (ääni) * Tuulikki Mäkinen – Silvia Regina (ääni) * Jari Jalonen – Sakari (ääni) * Kimmo Selenius – Reino (ääni) * Hannu Peltomaa – Pässi (ääni) * Pentti Luotohaara – Musiikkikaupan myyjä Pulla == Lähteet == Luokka:Suomalaiset lastenelokuvat Luokka:Vuoden 1987 suomalaiset elokuvat Luokka:Suomalaiset animaatioelokuvat
Lee Archambault

Lee Archambault (s. 25. elokuuta 1960) on yhdysvaltalainen astronautti, koelentäjä ja Yhdysvaltain ilmavoimien eversti. Hän oli NASAn avaruussukkulalennon STS-117 pilotti ja 16. maaliskuuta 2009 laukaistun Kansainvälinen avaruusasemalle suuntautuneen avaruussukkulalennon STS-119 päällikkö. ==Aiheesta muualla== * Archambaultin elämäkerta NASAn sivuilla Luokka:Yhdysvaltalaiset avaruuslentäjät Luokka:Yhdysvaltalaiset lentäjät Luokka:Vuonna 1960 syntyneet Luokka:Elävät henkilöt
Nikolai Tsvetkov

Nikolai Aleksandrovitš Tsvetkov (, s. 16. toukokuuta 1960, Moskovan alue, Neuvostoliitto) on venäläinen oligarkki. Hän omistaa merkittävän osan Uralsib () finanssiyhtiöstä ja osuuden Lukoil () öljy-yhtiöstä. Tsvetkov on koulutukseltaan ilmailuinsinööri. Liike-elämän aikakauslehti Forbes listasi maaliskuussa 2007 hänet maailman 83. rikkaimmaksi henkilöksi. Tsvetkov on naimisissa ja hänellä kaksi lasta.http://www.forbes.com/lists/2007/10/07billionaires_Nikolai- Tsvetkov_XE34.html == Henkilöhistoria == Nikolai Tsvetkov teki uransa 15 ensimmäistä vuotta ilmavoimissa upseerina ja soti tänä aikana Afganistanin sodassa. Hän teki tuttavuutta entisen armeijan upseerin Leonid Fedunin kanssa, joka suunnitteli valtiollisen öljy-yhtiö Lukoil yksityistämisen. Tsvetkov perusti Nikoil yrityksen yhdessä Lukoil johtajiston, kuten Vagit Alekperov, kanssa. Tsvetkovin avulla johtajisto sai itselleen pääosan Lukoilista. Vastalahjaksi Tsvetkoville annettiin merkittävä osuus öljy-yhtiön osakkeista. Myöhemmin Nikoilin rahoituspuoli liitettiin yhteen Venäjän viidenneksi suurimman pankin Uralsibin kanssa ja samalla koko finanssikonsernin nimeksi tuli Uralsib. == Aiheesta muualla == * Uralsib yhtiön nettisivut == Lähteet == Luokka:Venäläiset liikemiehet Luokka:Venäläiset oligarkit Luokka:Venäläiset miljardöörit Luokka:Vuonna 1960 syntyneet Luokka:Elävät henkilöt
Olli Koistinen

Olli Ilmari Koistinen (s. 11. toukokuuta 1956 Oulu) on suomalainen filosofi ja teoreettisen filosofian emeritusprofessori. Hän toimi vuosina 2002–2022 Turun yliopiston teoreettisen filosofian professorina. Koistinen on tutkinut työssään muun muassa filosofian historiaa ja klassikoita. Hän johti Immanuel Kantin Puhtaan järjen kritiikin suomennostyötä, joka valmistui vuonna 2013. == Lähteet == == Teoksia == * * * Koistinen, Olli: Spinoza, Metaphysics, and the Possibility of Salvation – The Finite in the Infinite. Routledge, 2024. ISBN 9781032755052. Luokka:Suomalaiset filosofit Luokka:Turun yliopiston professorit Luokka:Suomalaiset professorit Luokka:Vuonna 1956 syntyneet Luokka:Elävät henkilöt
Midna

Midna on pelissä The Legend of Zelda: Twilight Princess esiintyvä hahmo. Pelissä hänet nähdään sekä paholaisena että prinsessana. Midnalla on Fused Shadow -naamari ja punaoranssit hiukset. Prinsessana ollessaan hän on suurikokoisempi, pitää yllään kaapua eikä osaa leijua. == Hahmon seikkailut == Midna ilmestyy peliin, kun Link on muutettu sudeksi ja on vankilassa. Midna auttaa Linkin ulos vankilasta, ja parivaljakko alkaa etsiä Fused Shadow -naamareita. Kun naamari on haettu Lakebedin temppelistä, Zant ilmestyy. Käy ilmi, että löydetyt voimakalut ovat voimattomia. Sitten Zant muuttaa Midnan Lanuyryn valonhengen avulla valolliseksi. Prinsessa Zelda parantaa Midnan, ja Link etsii Mestarin Miekan ja Pimeän peilin palat. Kun palat on kerätty, Linkille selviää, että Midna on hämärän prinsessa. Link pääsee peilin avulla Hämärän palatsiin. Siellä Midna saa takaisin sulautuneet varjot, joiden voima on suurentunut. Midna rikkoo hämärän suojamuurin, joka ympäröi Hurylen linnaa. Link joutuu taisteluun Ganondorfin kanssa, ja Ganon häviää. Kun Ganon kuolee, raukeaa kirous, jonka Zant oli langettanut Midnan päälle. Midna palaa Twilight Realm -hämymaailmaan. Hän myös tuhoaa Pimeän Peilin sulkien portin valon ja hämärän väliltä. Luokka:The Legend of Zelda -pelisarjan hahmot fr:Personnages de la série The Legend of Zelda#Midona ja:ゼルダの伝説 トワイライトプリンセスの登場キャラクター一覧#トワイライトの者たち sv:Lista över rollfigurer i The Legend of Zelda-serien#Midna
Pyhän Paavalin kirkon rauniot

pienoiskuva|Kirkon rauniot ovat pienellä kukkulalla. Pyhän Paavalin kirkon rauniot () ovat tuhoutuneen Pyhän Paavalin kirkon rauniot Macaossa, Portugalin entisessä siirtomaassa ja nykyisessä Kiinan erityishallintoalueessa. Rauniot ovat nykyisin yksi Macaon suurimmista matkailunähtävyyksistä ja Macaon tunnetuimpia maamerkkejä. Rauniot ovat jäänne vuosina 1602-1640 rakennetusta Pyhän Paavalin kirkosta. Sen rakennuttivat jesuiitat, jotka levittivät Macaosta käsin kristinuskoa muualle Aasiaan. Puinen kirkkorakennus tuhoutui alueella riehuneen taifuunin aiheuttamassa tulipalossa vuonna 1835, mutta julkisivu on hyvin säilynyt. Julkisivu on barokkityylinen kivifasadi, jolle johtavat leveät portaat. Kirkon julkisivu on viisitasoinen. Sen korkeimmalla tasolla on kolmio, jossa on kuvattuna pyhää henkeä kuvaava kyyhkynen. Sen alapuolella on Kristusta kuvaava lapsipatsas ja ristiä kantavat enkelihahmot. Keskimmäisellä tasolla on Neitsyt Marian patsas ja laivakuvio, joka kuvaa vaikeaa matkaa synnin meressä. Sen oikealla puolella on hydra-hahmo, joka on myyttinen seitsenpäinen käärme kreikkalaisesta mytologiasta. Toisella tasolla on kuvattuna neljä patsashahmoa, jotka ovat Francisco de Borja, Pyhä Ignatius, Francisco Xavier ja Luís Gonzaga. Jäljellä oleva julkisivu on 25 metriä korkea ja 23 metriä leveä. Julkisivu on pienen mäen päällä, ja sen luo johtaa 66 kiviporrasta. Vuodesta 2005 lähtien rauniot ovat olleet osana muuta Macaon historiallista keskustaa UNESCOn maailmanperintöluettelossa. Julkisivun takana on tyhjä tila entisen kirkon paikalla. Tilalle on perustettu museo, jossa on näytteillä esineitä paikalla tehdyistä kaivauksista. == Lähteet == Luokka:Macaon kirkot
Vilppu Piirola

Vilppu Piirola (s. 1946) on suomalainen tähtitieteilijä ja tähtitieteen professori. Hän opiskeli ja työskenteli aluksi Helsingin yliopistossa. Hän toimi vuosina 1978–1980 Turun yliopistoon kuuluvan Tuorlan observatorion johtajana sekä tähtitieteen professorina, ja hän työskentelee edelleen tutkijana observatoriossa. Vuosina 1995–2002 Piirola toimi yhteispohjoismaisen 2,5-metrisen teleskoopin (Nordic Optical Telescope, NOT, La Palma) johtajana. Piirola on suunnitellut ja rakennuttanut Metsähovin observatorioon fotometri- polarimetrin. Hän on suunnitellut myös Krimin astrofysikaaliseen observatorioon polarimetrin, NOT-teleskoopilla käytössä olevan polarimetrin (Dipol-UF) sekä Haleakalan observatorion (University of Hawaii, Maui) polarimetrin (Dipol-2). Polarisaatiohavaintoihin perustuvan tutkimuksen kohteina ovat olleet tähtienvälinen aine ja magneettikenttä, tähtien syntyprosessit ja protoplanetaariset kiekot (mm. julkaistu Nature- aikakauslehdessä) sekä voimakkaasti vuorovaikuttavat kaksoistähdet, joissa komponenttina on luhistunut tähti (magneettinen valkoinen kääpiö, neutronitähti, tai musta aukko). Piirolan vuosina 1973–2020 julkaisemien tieteellisten julkaisujen määrä on noin 220. Piirola on Helsingin yliopiston tähtitieteen dosentti vuodesta 1977. == Lähteet == == Aiheesta muualla == * Vilppu Piirola IAU. Luokka:Suomalaiset tähtitieteilijät Luokka:Turun yliopiston matemaattis-luonnontieteellisen tiedekunnan professorit Luokka:Suomalaiset professorit Luokka:Vuonna 1946 syntyneet Luokka:Elävät henkilöt
Aavikkotaskurotta

Aavikkotaskurotta (Geomys arenarius) on Pohjois-Amerikan aavikoilla elävä jyrsijä. == Ulkonäkö ja koko == Aavikkotaskurotta on vaaleanruskea jyrsijä. Naaras on noin 35 cm pitkä ja painaa 150–200 grammaa, uros on hiukan isompi. == Levinneisyys == Aavikkotaskurottia tavataan Meksikossa, Texasin länsiosissa ja New Mexicon osavaltiossa. == Elintavat == Taskurotat elävät enimmäkseen yksikseen kukin omassa tunnelistossaan, mutta paritteluaikana koiraat kaivavat yhdyskäytäviä naaraiden tunneleihin. == Lähteet == Luokka:Taskurotat
Jürgen Blackmore

Jürgen Richard Blackmore (s. 1964 Lontoo) on saksalais-englantilainen kitaristi. Hänen isänsä on kuuluisa brittikitaristi Ritchie Blackmore, joka soitti muun muassa yhtyeissä Deep Purple, Rainbow ja Blackmore's Night. J.R. Blackmore kasvoi Hampurissa, ja aloitti ammattimuusikon uransa yhtyeessä Iron Angel. J.R.Blackmore on julkaissut neljä omaa albumia, jotka viimeisintä lukuun ottamatta edustavat tyyliltään instrumentaali-rockia. ==Albumit== *Voices (2011) *Between Darkness & Light (2006) *Recall The Past (2005) *Still Holding On (2005) ==Lähteet== ==Aiheesta muualla== *J.R.Blackmoren internetsivut Luokka:Saksalaiset kitaristit Luokka:Englantilaiset kitaristit Luokka:Vuonna 1964 syntyneet Luokka:Elävät henkilöt
Pyhän Dominicuksen kirkko

Pyhän Dominicuksen kirkko () on kirkkorakennus Macaossa, Portugalin entisessä siirtomaassa ja nykyisessä Kiinan erityishallintoalueessa. Se sijaitsee Largo de São Domingos -aukion laidalla, paikalla, jossa ennen sijaitsi dominikaanien 1590-luvulla rakentama kappeli. Kirkko itse rakennettiin 1600-luvulla. Nykyisin se on osa Unescon maailmanperintöluettelossa olevaa Macaon historiallista keskustaa. ==Lähteet== Luokka:Macaon kirkot Luokka:Kivikirkot
Hienorakennevakio

Hienorakennevakio on dimensioton luonnonvakio, joka kuvaa sähkömagneettisen vuorovaikutuksen suuruutta. Sitä merkitään tavallisesti symbolilla \alpha. Sen suuruus ei riipu käytetyistä yksiköistä. Hienorakennevakion määrittelevä kaava sekä lukuarvo http://physics.nist.gov/cuu/Constants/index.html 2006 on : \alpha = \frac{e^2}{\hbar c \ 4 \pi \epsilon_0} = 7{,}297 352 5376(50) \cdot 10^{-3} = \frac{1}{137{,}035 999 679(94)} . jossa e \, on alkeisvaraus, \hbar = h/(2 \pi) \, on redusoitu Planckin vakio, c \, on valon nopeus tyhjiössä ja \epsilon_0 \, on tyhjiön permittiivisyys. Kvanttielektrodynamiikassa (QED, joka on sähkömagneettisen vuorovaikutuksen kvanttikenttäteoria) hienorakennevakio on teorian (mitta-)kytkentävakio. Se kuvaa elektronien ja fotonien välisen kytkennän voimakkuutta. Tällaisessa mittakenttäteoriassa kuitenkin vuorovaikutuksen voimakkuus, ja siten myös kytkentävakion suuruus, muuttuvat vuorovaikutuksen energiaskaalan mukaan (nk. renormalisaatioryhmän virtaus). QED:ssa \alpha kasvaa logaritmisesti energian suhteen, kun vuorovaikutuksen energia kasvaa. Edellä esitetty havaittu hienorakennevakion lukuarvo kuvaa kytkentävakion suuruutta energialla, joka vastaa elektronin massan suuruutta. Hienorakennevakion liukuvuus täytyy ottaa huomioon esimerkiksi tutkittaessa suurella energialla tapahtuvia hiukkasreaktioita hiukkaskiihdyttimillä tehdyissä kokeissa. == Historia == Alun perin hienorakennevakion otti käyttöön Arnold Sommerfeld selittäessään Bohrin atomimallin ennusteen eroavaisuutta havaittujen vetyatomin spektriviivojen kanssa. Bohrin atomimalli selitti onnistuneesti vedyn spektriviivojen pääpiirteet, mutta lähemmin tarkasteltaessa huomattiin, että spektriviivat jakautuivat edelleen muodostaen hienorakenteen. Sommerfeld selitti tämän rakenteen muuttamalla Bohrin ympyräradat elliptisiksi sekä ottamalla huomioon ratojen elektroneille relativistiset korjaukset. Ensimmäinen fysikaalinen selitys hienorakennevakiolle oli, että se oli relativistisessa Bohrin atomimallissa ensimmäisen kehän elektronin nopeuden sekä valonnopeuden suhde. Tai ekvivalentisti, maksimaalisen liikemäärämomentin, jonka suhteellisuusteoria sallii suljetulle radalle, sekä pienimmän liikemäärämomentin, jonka kvanttimekaniikka sille sallii, suhde. Hienorakennevakio ilmaantui Sommerfeldin analyysiin luonnollisesti, jossa se määritti vedyn spektriviivojen hienorakenteen suuruuden. Tästä juontuu myös vakion nimi. == Rinnakkaiset määritelmät == Hienorakennevakio voidaan määritellä myös : \alpha = \frac{k_c e^2}{\hbar c} = \frac{e^2}{2 \epsilon_0 h c} jossa k_c \, on Coulombin vakio, e \, on alkeisvaraus, \hbar = h/(2 \pi) \, on redusoitu Planckin vakio, c \, on valon nopeus tyhjiössä sekä \epsilon_0 \, on tyhjiön permittiivisyys. Sähköstaattisissa yksiköissä ilmaistuna sähkövarauksen yksikkö on määritelty siten, että permittiivisyyskerroin 4 \pi \epsilon_0 \, on dimensioton vakio ja arvoltaan yksi. Tällöin hienorakennevakion kaava saa muodon : \alpha = \frac{e^2}{\hbar c} . == Lähteet == Luokka:Luonnonvakiot Luokka:Sähkömagnetismi
Macaon katedraali

Macaon katedraali on kirkkorakennus Macaossa, entisessä Portugalin siirtomaassa ja nykyisellä Kiinan erityishallintoalueella. Se on katedraali Itä-Aasian vanhimmalle katoliselle hiippakunnalle, Macaon hiippakunnalle. Kirkkorakennus vihittiin käyttöön vuonna 1850. Se korvasi aiemman katedraalin, jonka oli tuhonnut täydellisesti taifuuni. Vuonna 1937 katedraali uusittiin täysin. Katedraali on Macaon roomalaiskatolisen hiippakunnan tuomiokirkko. Katedraali on osa Unescon maailmanperintökohdetta Macaon historiallinen keskusta. == Lähteet == == Aiheesta muualla == Luokka:Katedraalit Luokka:Macaon kirkot Luokka:Kivikirkot
Singaporen lippu

Singaporen lippu otettiin virallisesti käyttöön 3. joulukuuta 1959. Lippu koostuu punaisesta ja valkoisesta poikkiraidasta sekä valkoisista kuun sirpistä ja viidestä tähdestä. Kuun sirppi ja tähdet eivät edusta islamia, kuten monien muiden maiden lipuissa, vaan se edustaa nuoren valtion kasvua. Lipun viisi tähteä edustavat tasa-arvoa, oikeutta, demokratiaa, rauhaa ja edistystä. Punainen edustaa tasa-arvoa ja yleismaailmallista veljeyttä, valkoinen hyvettä ja puhtautta. ==Muita lippuja== Kuva:Flag of Singapore (1946–1952).svg|Singaporen siirtomaa-ajan lippu. (1946–1952) Kuva:Flag of Singapore (1952–1959).svg|Singaporen siirtomaa-ajan lippu. (1952–1959) Kuva:Flag of the President of Singapore.svg|Maan presidentin lippu. ==Lähteet== Lippu Luokka:Valtioiden liput
Aavikkounikeko

Aavikkounikeko (Selevinia betpakdalaensis) on pienikokoinen unikekojen heimoon kuuluva jyrsijälaji. Se on Selevinia-suvun ainoa laji, ja aiemmin se luettiin omaan aavikkounikekojen (Seleviniidae) heimoonsa. Aavikkounikeko on määritelty IUCN:n punaisella listalla 2008 puutteellisesti tunnetuksi lajiksi. == Ulkonäkö ja koko == Aavikkounikeon ruumis on 7–9 senttimetriä pitkä ja häntä lähes samanmittainen. Kun se vaihtaa karvaansa, mukana putoaa myös ihon uloin kerros. == Levinneisyys == Aavikkounikekoja elää Betpak-dalan aavikolla Kazakstanin itäosassa. == Elintavat == Aavikkounikeko vaipuu talveksi talvihorrokseen. Kun on lämpimämpää kuin + 5 celciusastetta, se nukkuu päivät ja liikkuu öisin. == Lähteet == Luokka:Unikeot Luokka:Puutteellisesti tunnetut nisäkkäät
Paddington

Paddington tarkoittaa seuraavia: ==Paikkoja== * Paddington, lähiö Brisbanessa Australiassa * Paddington, lähiö Sydneyssä Australiassa * Paddington, hylätty paikka Goldfieldsissä Länsi-Australiassa, nykyisin Gudarra * Paddington, alue City of Westminsterissä Lontoossa * Paddington, rautatieasema Lontoossa == Muita == * Karhuherra Paddington, kirjailija Michael Bondin luoma ihmisenkaltainen karhu * Paddington, vuonna 2014 ensi-iltansa saanut elokuva * Paddington 2, vuonna 2017 ensi-iltansa saanut elokuva * Paddington Gold Mine, kultakaivos Länsi-Australiassa.
Syyrian vaakuna

Syyrian vaakuna () on Syyrian tunnus lipun ja kansallislaulun ohella. Se koostuu syyrialaisesta haukasta tai Qureishin haukasta. Vaakuna muistuttaa Egyptin vaakunaa. Haukan keskellä olevassa kilvessä on kuvattu Syyrian lippu pystyssä. Vaakunan alapuolella on vihreällä nauhalla teksti الجمهورية العربية السورية eli Syyrian arabitasavalta arabiaksi. == Galleria == File:Coat of arms of The Arab Kingdom of Syria.svg|Syyrian arabikuningaskunnan tunnus (1919–1920) File:Coat of arms of Syria (1932–1958, 1961–1963).svg|Syyrian tasavallan vaakuna (1945–1958) File:Coat of arms of United Arab Republic (Syria 1958-1961, Egypt 1958-1971).svg|Yhdistyneen arabitasavallan vaakuna (1958–1961) File:Coat of arms of Syria (1961–1963).svg|Syyrian tasavallan vaakuna (1961–1963) File:Coat of arms of Syria (1963–1972).svg|Syyrian arabitasavallan vaakuna (1963–1972) File:Coat of arms of the Federation of Arab Republics (1972–1977).svg|Syyrian arabitasavallan vaakuna (1972–1980) File:Coat of arms of Syria (1980–2024).svg|Syyrian arabitasavallan vaakuna (1980–2024) File:Coat of arms of Syria (2024–present).svg|Syyrian väliaikaishallinnon vaakuna (2024–) Luokka:Valtioiden vaakunat Vaakuna
Erkki Korhonen (pianisti)

Erkki Korhonen (s. 10. syyskuuta 1956 Hämeenlinna) oli Suomen kansallisoopperan pääjohtaja vuosina 2001–2007. Korhonen on suorittanut pianodiplomin Sibelius-Akatemiassa 1983 ja esiintynyt solistina, kamarimuusikkona ja liedpianistina miltei kaikissa Euroopan maissa, Israelissa ja Yhdysvalloissa. Hän on tehnyt lukuisia radio- ja televisionauhoituksia Euroopassa ja Yhdysvalloissa. Korhonen on opettanut Sibelius-Akatemiassa vuosina 1982–2000 ja ollut oopperakoulutuksen osaston varajohtajana 1996–1997. Vuonna 1997 Erkki Korhonen kutsuttiin Zürichin oopperan kansainvälisen oopperastudion johtajaksi. Erkki Korhonen aloitti Suomen kansallisoopperan pääjohtajana vuodesta 2001. Hän ilmoitti 15. kesäkuuta 2007 eroavansa tehtävästään. Ero astui hänen mukaansa voimaan heti. Vuonna 2015 Korhonen sai Pro Finlandia -mitalin. ==Muuta== Erkki Korhonen pitää hallussaan epävirallista särän syönnin maailmanennätystä. Vuonna 2004 hän söi 13 lautasellista särää, minkä on laskettu vastanneen 1,3 kiloa lihaa ja 16 perunaa. Tämän lisäksi Korhoselta kului myös kokonainen rieska ja puolitoista lautasellista voita. == Lähteet == == Aiheesta muualla == * Erkki Korhosen kotisivut Luokka:Suomalaiset kulttuurielämän vaikuttajat Luokka:Suomalaiset pianistit Luokka:Oopperanjohtajat Luokka:Pro Finlandia -palkitut Luokka:Vuonna 1956 syntyneet Luokka:Elävät henkilöt
Aate

Aate on yksilön tai toimijan maailmankatsomusta hallitseva tai yhteisölle ominainen yleisluonteinen näkemys, käsitys tai pyrkimys. Aate on välittömistä tarpeista riippumaton, mahdollisesti olemalla niille myös vastakkainen. Toisessa yleiskielen merkityksessä aate on yleisesti ajatus, mieleenjohtuma, jonka tarkoitus on esim. kehittää ongelmaan ratkaisu.WSOY Facta - Aate == Katso myös == * Aatehistoria * Ajatus * Idea * Ideologia * Ismi * Meemi * Mielipide == Lähteet == == Aiheesta muualla == Luokka:Kognitio Luokka:Seulonnan keskeiset artikkelit
One Raffles Place

One Raffles Place, aiemmin OUB Centre rakennuksessa pääkonttoriaan pitävän United Overseas Bankin mukaan, on Singaporen Raffles Placella sijaitseva pilvenpiirtäjä. Rakennuskompleksi koostuu kahdesta Raffles Placen aukion laidalla olevasta pilvenpiirtäjästä, jonka yhteydessä on Raffles Placen MRT asema. Torneista korkeampi 1 torni on 280 metriä korkea, mikä tekee siitä yhden maan korkeimmista rakennuksista. Pilvenpiirtäjän 1. tornin rakennustyöt käynnistettiin vuonna 1982 ja ne saatiin päätökseen vuonna 1986. Rakennuskompleksin 2. torni valmistui vuonna 2012. Tornissa 1. on 63 maanpäällistä ja neljä maanalaista kerrosta, tornissa 2 on 38 kerrosta ja 1 kerros maan alapuolella. Rakennuksen suunnittelusta vastasi arkkitehtitoimisto Kenzo Tange Associates. == Lähteet == thumb|left|300px|OUB Centre. == Aiheesta muualla == Luokka:Singaporen pilvenpiirtäjät
Pannonhalman benediktiiniluostari

Pannonhalman benediktiiniluostari on Unkarin vanhimpia historiallisia monumentteja. Se sijaitsee Pannonhalman kunnassa Unkarin luoteisosassa. Vuonna 996 perustettu luostari on nykyään osa UNESCOn maailmanperintöluetteloa. Nykyään luostarikompleksissa asuu noin 50 munkkia. Rakennusryhmään kuuluu basilika kryptineen, pylväskäytävän ympäröimä luostarinpiha, 360 000 teosta käsittävä kirjasto, barokkiaikainen ruokasali ja laaja taidekokoelma. Luostarissa säilytetään myös yhä vanhinta unkarinkielistä dokumenttia: vuodelta 1055 olevaa Tihanyn benediktiiniluostarin perustamisasiakirjaa. == Historia == Unkarin prinssi Géza perusti luostarin vuonna 996 ensimmäiseksi unkarilaiseksi benediktiiniluostariksi. Luostari perustettiin Pyhän Martinuksen kunniaksi. Gézan poika Tapani I:nen lahjoitti maat ja antoi luostarinoikeudet. Luostarin ensimmäiset rakennukset tuhottiin ja rakennettiin uudelleen vuonna 1137. Basilikan pylväät ja varhaisgotiikka edustava holvi rakennettiin 1200-luvulla käyttäen entisen kirkon seiniä. Vuonna 1486 kuningas Matias Corvinus jälleenrakennutti basilikan goottilaisella tyylillä. Osmanien tunkeuduttua Eurooppaan 1500-luvulla luostari muutettiin linnoitukseksi. Suleiman Suuren lyötyä unkarilaisten joukot elämä luostarissa vaikeutui ja munkit joutuivat jättämään pahoin vaurioituneen rakennuksen vuonna 1575. Yhteisö palasi luostariin vasta vuonna 1638. Luostarin barokkirakennukset, kuten ruokasali, rakennettiin 1700-luvulla. Nykyisen muotonsa luostari sai 1832, jolloin uusklassinen kirjasto ja torni valmistuivat. Vuoden 1945 jälkeen kommunistinen Unkarin valtio takavarikoi benediktiiniläisten omaisuudet ja sääntökunnan johtamat koulut. Omaisuus palautettiin vasta kommunismivallan päätyttyä. == Lähteet == == Aiheesta muualla == * Luostarin kotisivut * Luostari Catholic Encyclopediassa * Pannonhalman benediktiiniluostari UNESCOn sivuilla Luokka:Benediktiiniluostarit Luokka:Unkarin rakennukset ja rakennelmat Luokka:Unescon maailmanperintökohteet Unkarissa Luokka:Kristinusko Unkarissa it:Abbazia territoriale di Pannonhalma ru:Территориальное аббатство Паннонхальма
Tekopyhyys

Tekopyhyys tarkoittaa yleismerkityksessä viattomaksi tekeytymistä, vilpillisyyttä ja teeskentelyä tai myös tekohurskautta. Kreikan kielen sana hypokrisis, suomeksi hypokrisia eli tekopyhyys, on alun perin tarkoittanut näyttelemistä näyttämöllä. Tekopyhyyden lailla näyttelijän ammattia on aikoinaan pidetty likaisena ja paheellisena, sillä näyttelijät esittävät jotakin muuta kuin todellisuudessa ovat. La Rochefoucauldin aforismin mukaan ”tekopyhyys on paheen osoittamaa kunnioitusta hyveelle”, millä hän tarkoitti, että teot, jotka vaikuttimiensa vuoksi ovat paheellisia, esitetään ikään kuin ne olisivat jotakin muuta. Tekopyhyyteen on eri kulttuureissa ja moraalifilosofisissa suuntauksissa suhtauduttu varsin eri tavoin. Esimerkiksi juutalais-kristillisessä perinteessä tekopyhyys ja teeskentely kuuluvat tuomittavimpiin eettisiin rikkeisiin, kun taas esimerkiksi Machiavellin mukaan tekopyhyys on usein jopa toivottavaa, koska ruhtinaalle on hyödyksi näytellä vilpitöntä ja hurskasta ja muiden ihmisten tulee luulla ruhtinaan olevan sellainen. Filosofi Hannah Arendt on luonnehtinut tekopyhyyttä vakavaksi eettiseksi ongelmaksi ja on katsonut sen edustavan jopa ihmisen läpikotaista turmelusta. Arendtin mielestä tekopyhyys on paheiden pahe ja nimenomaan siksi, että kaikkien muiden paheiden paitsi tekopyhyyden alta voi vielä löytyä vilpittömyys. Tekopyhä ihminen on siten suorastaan juuriaan myöten turmeltunut. Suomalaisista yhteiskuntatieteilijöistä muun muassa valtio-opin professori Pertti Ahonen on omaksunut Hannah Arendtin ajatukset tekopyhyyden syvästä pahuudesta. Ahosen mukaan tekopyhyyden torjunta vaatii tavoitetta kohti määrätietoisesti askeltavan inhimillisen pyrkimyksen, jonka prototyyppinä on filosofia, ”rakkaus viisauteen”. Hänen mukaansa tekopyhän ihmisen ideaalityyppiin liittyy silti myös muissa yhteyksissä ihailtuja ominaisuuksia, kuten vapaus herkkäuskoisuudesta ja sentimentalismista. == Katso myös == * Kaksinaismoraali == Lähteet == == Aiheesta muualla == * Luokka:Etiikka Luokka:Haukkumasanat Luokka:Valheet Luokka:Seulonnan keskeiset artikkelit
Republic Plaza

Republic Plaza on pilvenpiirtäjä Singaporessa, joka on kaupungin korkeimpia rakennuksia. Pilvenpiirtäjän rakennustyöt käynnistettiin vuonna 1986, ja ne saatiin päätökseen vuonna 1995. Se yltää 280 metrin korkeuteen, ja siinä on 66 maanpäällistä kerrosta sekä yksi maanalainen kerros. Pilvenpiirtäjän suunnittelusta on vastannut arkkitehtitoimisto Kisho Kurokawa Architects & Associates. == Aiheesta muualla == * Emporis.com * Skyscraperpage.com Luokka:Singaporen pilvenpiirtäjät
Koios

Koios () oli kreikkalaisessa mytologiassa titaani. Hän oli Uranoksen ja Gaian poika ja naimisissa sisarensa Foiben kanssa. Heidän tyttäriensä nimet olivat Leto ja Asteria.Hesiodos: Jumalten synty, 404–409 (engl. käännös) Kuten muutkin titaanit, Koios syöstiin Tartarokseen titaanien hävittyä kamppailunsa Olympoksen jumalia vastaan.Valerius Flaccus: Argonautica iii, 220–234 (engl. käännös) Koios tunnettiin myös nimellä Polos.Hyginus: Fabulae, esipuhe (engl. käännös) == Lähteet == Luokka:Titaanit
Pyhän Joosefin kirkko (Singapore)

pienoiskuva|Pyhän Joosefin kirkko. Pyhän Joosefin kirkko () on roomalais- katolinen kirkkorakennus Singaporessa. Sen rakennuttivat portugalilaiset lähetystyöntekijät. Kirkon rakennustyöt aloitettiin vuonna 1906, ja ne saatiin päätökseen vuonna 1912. Sen tieltä purettiin vanhempi kirkkorakennus. Nykyinen kirkko edustaa goottilaista arkkitehtuuria. == Kuvia == File:St. Joseph's Church Singapore 2008-03-21 stretched.jpg|Pitkäperjantain kulkue kirkon ulkopuolella. File:Church of Saint Joseph 4, Singapore, Jan 06.JPG|Kirkon keskeinen kahdeksankulmainen torni, jota reunustaa kaksi pienempää tornia File:Church of Saint Joseph 5, Singapore, Jan 06.JPG|Pääsisäänkäynti File:Church of Saint Joseph 11, Singapore, Jan 06.JPG|Yksityiskohtia File:Altar and nave of St. Joseph's Church Singapore.JPG|Näkymä alttarille File:St. Josephs Church Singapore Interior.JPG|Näkymä kohti sisäänkäyntiä. == Lähteet == == Aiheesta muualla == Luokka:Singaporen kirkot Luokka:Kivikirkot
Christophe Moreau

Christophe Moreau (s. 12. huhtikuuta 1971 Vervins) on ranskalainen maantiepyöräilijä, jonka parhaat saavutukset tulivat etappikilpailuissa. Moreau aloitti ammattilaisuransa Festina-tallissa vuonna 1995, siirtyi Crédit Agricoleen vuonna 2001 ja AG2R Prévoyancen väreihin kauden 2006 alussa. Vuosina 2008–2009 hän ajoi Agritubel-tallissa ja vuonna 2010 Caisse d'Epargne- joukkueessa. Moreaun suurin saavutus on Dauphiné Libéré -ajon voitto vuosina 2001 ja 2007. Moreau on kärsinyt muutaman kuukauden kilpailukiellon EPO- hormonin käytöstä vuosina 1998–1999. ==Saavutuksia== *MM-kilpailut: 1996 aika- ajon 15. sija *Olympialaiset, aika-ajo: 2000: 13. sija, 2004: 12. sija *Ranskan ympäriajo: **1997 kokonaiskilpailun 19. sija **1999 kolmas etapilla 8 (aika-ajo) **2000 kokonaiskilpailun 4. sija, kolmas etapilla 19 (aika-ajo) **2001 prologin voitto **2003 kokonaiskilpailun 8. sija **2004 kokonaiskilpailun 12. sija **2005 kokonaiskilpailun 11. sija, toinen etapilla 10, kolmas etapilla 11 **2006 kokonaiskilpailun 8. sija, kolmas etapilla 17 *Dauphiné Libéré: **1998 pistekilpailun voitto **2000 kokonaiskilpailun 6. sija **2001 kokonaiskilpailun voitto **2002 kokonaiskilpailun 3. sija **2003 kokonaiskilpailun 4. sija **2006 kokonaiskilpailun 2. sija, mäki- ja yhdistelmäkilpailujen voitto **2007 kokonais- ja yhdistelmäkilpailujen sekä etappien 2 ja 4 voitto *Katalonian ympäriajo: **2006 kokonaiskilpailun 3. sija, mäkikilpailun voitto **2007 kokonaiskilpailun 4. sija *Pariisi–Nizza- ajo: **1998 kokonaiskilpailun 6. sija *Dunkerquen neljän päivän ajo: **2002 etapin 4 (aika-ajo) voitto **2003 kokonais- ja yhdistelmäkilpailujen sekä etappien 4 ja 5 (aika-ajo) voitto **2005 kokonaiskilpailun 3. sija *Critérium International: **1998 etapin 3 (aika-ajo) voitto *Grand Prix du Midi Libre: **2000 etapin 4 (aika-ajo) voitto **2001 kokonaiskilpailun 3. sija **2002 pistekilpailun voitto *Volta a la Comunitat Valenciana: **1997 kokonaiskilpailun 3. sija *Route du Sud: **1998 etappien 1 a ja 1 b (aika-ajo) voitto **1999 etapin 1 b (aika-ajo) voitto *Tour de l'Avenir: 1996 prologin voitto *Tour du Poitou Charentes et de la Vienne: 1999 kokonaiskilpailun ja etapin 4 (aika-ajo) voitto *EnBW GP: 2001 (parina Florent Brard) voitto *Josef Voegeli memorial: 2001 (parina Florent Brard) voitto *Tour Du Languedoc- Roussillon: 2004 kokonais- ja mäkikilpailujen sekä etapin 4 voitto *Trophee des Grimpeurs: 2004 voitto *Ranskan maantiepyöräilymestaruus: 2007 ==Lähteet== *Christophe Moreau trap-friis.dk-tietokannassa *Christophe Moreau cyclingarchives.com-tietokannassa ] Luokka:Ranskalaiset maantiepyöräilijät Luokka:Dopingrikkomuksesta tuomitut ranskalaiset Luokka:Dopingrikkomuksesta tuomitut pyöräilijät Luokka:Vuonna 1971 syntyneet Luokka:Elävät henkilöt
Afrikankielilepakko

Afrikankielilepakko eli afrikankielihekko (Megaloglossus woermanni) on Afrikassa elävä hedelmälepakkolaji, joka syö kasvien siitepölyä ja mettä.LIFE (suomenkielisen nimen lähde) == Ulkonäkö ja koko == Afrikankielilepakko on pienikokoinen, vartalon ja pään pituus yhteensä kuudesta kahdeksaan senttimetriä, siipien kärkiväli 22–25 cm. Yleisväri on ruskea, selkäpuoli tummempi kuin vatsa. Karva on ohutta ja pehmeää; selkäpuolella karvan kärki on tummanruskea, mutta tyviosa vaalean harmaa. Kieli ja kallonmuoto ovat sopeutuneet meden juomiseen kukista.Animaldiversity == Levinneisyys == Afrikankielilepakkoa tavataan Guineanlahden ympäristössä: Guineassa, Zairessa, Kongossa, Ugandassa, Biokossa, Gabonissa ja Angolan pohjoisosissa. == Lähteet == Luokka:Hedelmälepakot
Pannonhalma

Pannonhalma on kunta Győr-Moson-Sopronin läänissä, Unkarin luoteisosassa noin 20 kilometrin päässä läänin pääkaupungista Győristä. Kunnassa on noin 4 000 asukasta ja se on pinta-alaltaan 29,58 neliökilometriä. Kunnan nimi oli Győrszentmárton vuoteen 1965 asti. Kunta on tunnettu vuonna 996 perustetusta benediktiiniluostarista, joka kuuluu myös Unescon maailmanperintöluetteloon. Perimätiedon mukaan Pyhä Martinus olisi syntynyt täällä, mutta toisen uskomuksen mukaan Martinus syntyi läheisessä Szombathelyn kaupungissa. Pannonhalma oli pitkään islaminuskoisten Osmanien ja kristityn Länsi-Euroopan rajamaata ja kärsi pahoin tuona aikana. ==Lähteet== ==Aiheesta muualla== Luokka:Unkarin kunnat Luokka:Győr-Moson-Sopron
Juvan Lehti

Juvan Lehti on Juvalla kerran viikossa torstaisin ilmestyvä tabloidikokoinen paikallislehti, jonka levikki oli 4 047 kappaletta vuonna 2013. Lehteä julkaisee Keskisuomalainen-konserniin kuuluva ESV-Paikallismediat. Juvan Lehti on perustettu vuonna 1956, ja se ilmestyi kaksi kertaa viikossa vuosina 1981–2006. Lehden nykyinen päätoimittaja on Janne Tiainen. Juvan kirjaston kotiseutukokoelmassa on Juvan Lehden täydet, sidotut vuosikerrat 1960-luvun puolivälistä alkaen. == Katso myös == *Reijo Koponen, päätoimittaja 1973–1999 == Lähteet == == Aiheesta muualla == * www.juvanlehti.fi - lehden kotisivut. Luokka:Suomalaiset paikallislehdet Luokka:Juva
Reijo Koponen

Reijo Koponen (22. toukokuuta 1943 Varkaus – 21. helmikuuta 2014 JuvaJuvan Lehti 27.2.2014) toimi Juvan Lehden päätoimittajana vuosina 1973–1999. Juvan Lehden työntekijänä hän toimi vuoteen 2006 saakka. Toimittajantyön ohella Koponen kirjoitti ja toimitti lukuisia teoksia erityisesti Juvaan ja Juvan toimijoihin liittyen. Savolaisuus ja savon kieli olivat kirjoitusten aiheena ja välineenä, sekä myös harrastuksena mm. Savon kielen seuran kautta. Koponen palkittiin vuonna 2006 Juvan kulttuuripalkinnolla tekemästään kotiseutu- ja kulttuurityöstä. == Teoksia == * JuPa 30 v. : Juvan Pallon 30 v-juhlajulkaisu (1980) * Juvalaisia talvisodassa (1990, Kirtola, Sergei ; Koponen, Reijo ; Bruun, Martti) * Juvan synty : kuvia ja mielikuvia vuosimiljardien mitalla = Juva's origins : images and impressions across billions of years = Juva i miljarder år (2001, Koponen, Reijo ; Orro, Leena ; Piikki, Jari ; Savolainen, Teuvo ; Ohlan, Riitta ; Jaakkola, Raija ; Juvan kamerakerho) * Juvan urkukirja (2003, Koponen, Reijo ; Piikki, Jari) * Pitäjälehden pitkä synnytys : Juvan lehti 50 vuotta 1956-2006 (2006) * Etelä-Savon vuosi : A year in Etelä-Savo = Das Jahr in Etelä-Savo (2008, Strebel, Peter ; Häikiö, Martti ; Koponen, Reijo) ==Lähteet== Luokka:Suomalaiset päätoimittajat Luokka:Vuonna 1943 syntyneet Luokka:Vuonna 2014 kuolleet
Tom Burke

Thomas Edward Burke (15. tammikuuta 1875 – 14. helmikuuta 1929) oli yhdysvaltalainen pikajuoksija. Hän oli ensimmäinen olympiavoittaja 100 ja 400 metrin juoksuissa. ==Ura== Tom Burke, Bostonin yliopiston opiskelija, tiedettiin hyväksi 400 metrin ja 440 jaardin juoksijaksi, koska hän oli voittanut Yhdysvaltojen 440 jaardin mestaruuden (silloiset AAU:n kisat) vuonna 1895. Häntä ei kuitenkaan pidetty ennakkosuosikkina vuonna 1896 järjestettyjen ensimmäisten nykyaikaisten olympialaisten avausmatkallaan, joka oli 100 metrin juoksu. Monien huippujuoksijoiden ollessa pois kisasta Burke yllättäen voitti juoksun. Hän herätti huomiota myös ”kyyristyslähdöllään”, joka oli tuolloin epätavallinen toisin kuin nykyisin. Hänen aikansa oli 11,8 sekuntia alkuerissä ja 12,0 sekuntia finaalissa. Joidenkin lähteiden mukaan myös alkuerien aika olisi ollut 12,0. Hän voitti loppukilpailussa toiseksi juosseen Fritz Hofmannin kahdella metrillä. Burken kisoissa juoksema aika 11,8 oli uusi olympiaennätys. Samoissa olympialaisissa Burke voitti myös päämatkansa, 400 metriä. Alkuerissä hänen aikansa oli 58,4 sekuntia ja finaalissa 54,2 sekuntia. Burke voitti molemmat lähtönsä. 400 metrin aika 54,2 oli matkan ensimmäinen olympiaennätys. Myöhemmin urallaan Burke erikoistui pidemmille matkoille, voittaen Yhdysvaltojen IC4A-kisoissa 440 ja 880 jaardin juoksut. Vuonna 1897 hän oli yksi Bostonin maratonin alullepanijoista. Ajatus maratonista sai alkunsa vuoden 1896 olympialaisten maraton-tapahtuman hyvästä vastaanotosta. Myöhemmin Burkesta tuli lakimies, mutta hän työskenteli lisäksi osa-aikaisena urheilutoimittajana ja yleisurheiluvalmentajana. ==Lähteet== Luokka:Yhdysvaltalaiset olympiavoittajat Luokka:Yhdysvaltalaiset pikajuoksijat Luokka:Vuonna 1875 syntyneet Luokka:Vuonna 1929 kuolleet
Elimäen Sanomat

Elimäen Sanomat oli nykyisin Kouvolaan kuuluvalla Elimäellä keskiviikkoisin ilmestyvä tilattava paikallislehti. Lehden perustivat Reijo ja Alisa Alanko vuonna 1976. Lehti oli Sanomalehtien Liiton jäsenlehti. Elimäen Sanomien ilmestyminen lakkasi vuoden 2018 lopussa. ==Lähteet== ==Aiheesta muualla== * Elimäen Sanomien sivusto Luokka:Suomalaiset paikallislehdet Luokka:Kouvolan media Luokka:Elimäki
Länsi-Saimaa

Länsi-Saimaa oli vuosina 1965–1992 Mikkelissä ilmestynyt paikallislehti, jonka levikkialueena olivat Mikkelin maalaiskunta, Ristiina ja Anttola. Länsi- Saimaan päätoimittajina toimivat vuosina 1965–82 Kauko Laasonen ja 1982–92 Simo-Pekka Laitinen. Luokka:Suomalaiset paikallislehdet
Largo do Senado

Largo do Senado () on aukio Kiinan erityisitsehallintoalue Macaossa, Portugalin entisessä siirtomaassa. Se sijaitsee Macaon vanhassa historiallisessa keskustassa, joka on listattu Unescon maailmanperintöluettelossa. Aukio on vuodesta 1993 ollut suljettu autoliikenteeltä ja päällystetty värjätyillä mosaiikkikivillä aaltoilevaan tyyliin, perinteiseen portugalilaiseen tapaan. Aukio kattaa noin 3 700 neliömetrin suuruisen alueen. Aukion nimi on peräisin sen vieressä sijaitsevasta Macaon senaatin (Leal Senado) rakennuksesta. == Lähteet == Luokka:Aukiot Luokka:Macaon rakennukset ja rakennelmat
Tihany

Tihany on kylä Unkarissa, Veszprémin läänissä. Se sijaitsee pitkällä niemimaalla Balatonjärven pohjoisrannalla. Kylässä on 1 438 asukasta. Tihanyn keskus on benediktiiniläinen Tihanyn luostari, jonka perusti vuonna 1055 Unkarin kuningas Andreas I, joka on myös haudattu luostarin kryptaan. Luostarin perustamisasiakirjaa säilytetään Pannonhalman benediktiiniluostarissa, ja se on vanhin säilynyt unkarinkielinen asiakirja. Tihanyn luostarin kirkko rakennettiin uudelleen vuonna 1754 barokkityyliseksi. Edelleenkin toimiva luostari on merkittävä matkailukohde historiallisen ja taiteellisen arvonsa ansiosta. == Kuvia == Kuva:Tihany abbey.JPG|Tihanyn luostari. Kuva:Tihany 6.jpg|Kylämaisema. Kuva:Tihany4.jpg|Kadunvarsikauppa Tihanyssa. == Lähteet == == Aiheesta muualla == *Kylän kotisivut Luokka:Unkarin kylät
Natalie Appleton

Natalie Jane Appleton Howlett (s. 14. toukokuuta 1973 Mississauga, Ontario) on kanadalainen poplaulaja. Hän on tullut tunnetuksi All Saintsin ja Appletonin jäsenenä. Appletonilla on nuorempi sisko Nicole, joka on hänen musiikillinen yhteistyökumppaninsa. Hänen lisäkseen Appletonilla on vanhemmat siskot Lori ja Lee. Tyttöjen varttuessa perhe asui Torontossa, New Yorkissa ja Lontoossa. Vanhemmat – brittiläinen äiti Mary ja kanadanjuutalainen isä Ken – olivat eronneet 1970-luvun lopulla. Appleton tapasi Britanniassa Carl Robinsonin, jonka kanssa hän solmi ensimmäisen avioliittonsa. Pari kuitenkin erosi pian tyttärensä Rachelin syntymän 19. toukokuuta 1992 jälkeen. Natalie ja Nicole Appleton olivat vuonna 1996 mukana perustamassa All Saints -tyttöbändiä. Muut jäsenet olivat Melanie Blatt ja Shaznay Lewis. Appleton esiintyi vuonna 2000 elokuvassa Honest. All Saints hajosi vuonna 2001, minkä jälkeen Natalie perusti siskonsa kanssa Appleton-sisarusduon. Debyyttialbumi Everything’s Eventual (2003) nousi brittilistan yhdeksänneksi. Ensimmäinen single ”Fantasy” ilmestyi syyskuussa 2002. Appleton solmi vuonna 2002 toisen avioliittonsa The Prodigystä tutun Liam Howlettin kanssa. Parilla on 2. maaliskuuta 2004 syntynyt poika. All Saints palasi yhteen alkuvuodesta 2006, ja uusi albumi Studio 1 julkaistiin Parlophone Recordsin kautta saman vuoden lopulla. Luokka:Brittiläiset laulajat Luokka:Vuonna 1973 syntyneet Luokka:Elävät henkilöt
Havannan katedraali

Havannan katedraali () on barokkityylinen kirkkorakennus Kuuban pääkaupungissa Havannassa. Jesuiitat käynnistivät kirkon rakentamisen vuonna 1748, ja se valmistui vuonna 1777. Jesuiitat itse eivät kuitenkaan nähneet kirkon valmistuvan, sillä Espanjan kuningas Kaarle III karkotti heidät Kuubasta 1767. Vuonna 1789 kirkosta tehtiin katedraali. Vuosina 1796–1898 kirkossa säilytettiin joitakin Kristoffer Kolumbuksen jäänteitä, jotka nykyisin ovat Sevillassa. == Lähteet == Luokka:Kuuban rakennukset ja rakennelmat Luokka:Katedraalit Luokka:Havanna
Catedral Metropolitana de Buenos Aires

Catedral Metropolitana de Buenos Aires on katolinen kirkkorakennus Argentiinan pääkaupungissa Buenos Airesissa. Sen suunnittelusta on alun perin vastannut arkkitehti Antonio Masella, ja rakennus edustaa arkkitehtoonisesti uusklassista tyylisuuntaa. Sen rakennustyöt aloitettiin vuonna 1753, ja vaikka se valmistui vasta noin sata vuotta myöhemmin, se vihittiin kirkoksi jo vuonna 1791. Fasadin rakentaminen aloitettiin vuonna 1802, ja sen suunnittelivat ranskalaiset arkkitehdit Catelin ja Benoit. Nykyinen paavi Franciscus, silloinen arkkipiispa Jorge Bergoglio osallistui jumalanpalveluksiin tässä kirkossa, ja siksi kirkossa on pieni näyttely häneen liittyen. == Lähteet == Luokka:Buenos Airesin rakennukset ja rakennelmat Luokka:Katedraalit Luokka:Kristinusko Argentiinassa
Jukka Voutilainen (näyttelijä)

Jukka-Matti Voutilainen (s. 2. lokakuuta 1949 Varpaisjärvi) on suomalainen näyttelijä. Hän on näytellyt monissa kotimaisissa televisiosarjoissa, televisiomainoksissa sekä elokuvissa. Hän on ääninäytellyt monissa piirrossarjoissa ja -elokuvissa. Voutilainen opiskeli teatterialaa 1970-luvun lopulla Moskovassa ja näytteli uransa alussa muun muassa Imatran ja Lappeenrannan teattereissa. Hän on toiminut Radioteatterin näyttelijänä. Häntä on kuultu myös lukuisissa kuunnelmissa, kuten Knalli ja sateenvarjossa. ==Valikoitu filmografia== ===Elokuvat=== Vuosi Elokuva Rooli 1986 Maailman paras Urho Kekkonen Näin toimii arvopaperipörssi Ikkunanpesijä 1988 Punainen ruukku Patologi/vahtimestari Palkinto 1989 Aktivistit ja Andersson 1919 Aito Halonen vieras juhlissa Katso naamion taa Panu Eerikäinen 1993 Frank Viides 1994 Marskin poika Kissan kuolema koulukodin opettaja 1996 Sergein totuus Timo Ristola 1997 Palkkasoturi mies kravaatilla Palava rakkaus Rudolf Kallas 1999 Tanssi perhoseni tanssi Eversti Dimitri Rajevski 2000 Sano Oili vaan hovimestari 2002 Tappava säde syyttäjä Reponen Kylmä muuri 2003 Raid oikeuslääkäri 2005 Varpunen jouluyönä Paavo Puhtaaksikirjoittaja Puhdas totuus dekaani Lundén 2007 Tali-Ihantala 1944 venäläinen ääni ===Televisiosarjat=== Vuosi Sarja Rooli 1988 Annan ja Vasilin rakkaus siivoava sotilas Poliisijuttu toimitusjohtaja Nordberg 1989 Katso naamion taa Panu Eerikäinen 1990 Lottovoittajien maa sihteeri Pirunnyrkki 1991 Ruusun aika toimitusjohtaja 1993 Sanat ja hiljaisuus Tito Heikompi astia 1994–1995 Puhtaat valkeat lakanat Esa Kortelainen Kovaa maata kauppias 1995 Rapman Kotikatu Neuvonen 1997–1999 Sydän toivoa täynnä Aimo Numminen 1998 Team Ahma Risto Somervuo 1999 Enon varjo 2000 Ota mut kyytiin 2000, 2001 Kaverille ei jätetä herra kahvilassa / pankinjohtaja 2001 Korkeajännitystä – eli sähköä kotiin kuljetettuna kiinteistönvälittäjä Ilola 2003 Kivi ja kilpi professori Martti Salmi 2006 Presidentit ministeri Ahti Karjalainen 2008 Piru ja peijooni vuorineuvos Tiainen 2009 Puolustuksen puheenvuoro tuomari 2010 Naisia kaupungilla Heikki 2010–2014, 2019 Neljän tähden illallinen kertoja Sarjan lopputekstit 2015 Roba Severi Tontti 2016 Syke Matti 2021 Roba lettumies Pahan väri Hannes Talvitie === Dubbaukset === ==Lähteet== * https://www.elonet.fi/fi/henkilo/135048 * http://www.imdb.com/name/nm0903863/ === Viitteet === ==Aiheesta muualla== * * Luokka:Suomalaiset näyttelijät Luokka:Vuonna 1949 syntyneet Luokka:Elävät henkilöt
Foibe

thumb|right|240px|Foibe ja Asteria. Foibe (; ) oli kreikkalaisessa mytologiassa yksi titaaneista ja Uranoksen ja Gaian tytär. Hänellä oli veljensä Koioksen kanssa lapset Leto ja Asteria.Hesiodos: Jumalten synty 404–409 (engl. käännös). Aiskhyloksen mukaan Foibe hallitsi Delfoin oraakkelia Themiin jälkeen, ja häneltä sen peri Apollon, hänen tyttärenpoikansa.Aiskhylos: Eumenidit 1–19 (engl. käännös). == Foibe, Ledan tytär == Foibe oli yksi Ledan ja Tyndareuksen tyttäristä ja Helenan sisar. == Foibe, heliadi == Foibe oli yksi auringonjumala Helioksen seitsemästä tyttärestä eli heliadeista ja Faethonin sisar.Hyginus: Fabulae clvi (engl. käännös). == Foibe, Leukippoksen tytär == Foibe oli yksi Leukippoksen tyttäristä. Dioskuurit ryöstivät hänet ja hänen sisarensa Hilaeiran ja menivät heidän kanssaan naimisiin.Apollodoros: Kirjasto 3.10.3 (engl. käännös). == Foibe, nymfi == Foibe oli toinen Libyan kuninkaan Danauksen puolisoikseen ottamista nymfeistä. Yhdessä he synnyttivät tälle kymmenen tämän viidestäkymmenestä tyttärestä.Apollodoros: Kirjasto 2.1.5 (engl. käännös). == Artemis == Antiikin Rooman runoilijat kutsuivat Artemista, kuun jumalatarta, nimellä Foibe.Ovidius: Fasti v, 295–330 (engl. käännös). Kyseessä on feminiininen muoto nimestä Foibos, hänen kaksoisveljensä Apollonin auringon jumalaa tarkoittavasta nimestä. == Lähteet == Luokka:Titaanit
Gigantoraptor

Gigantoraptor on lintumaisten dinosaurusten heimoon Oviraptoridae kuulunut suku, johon on liitetty yksi löydetty laji, joka eli noin 85 miljoonaa vuotta sitten myöhäisellä liitukaudella. Gigantoraptor erlianensis -lajiksi nimetyn dinosauruksen jäänteet löydettiin vuonna 2005 Kiinasta Sisä-Mongoliasta. Uudeksi lajiksi se nimettiin 2007. Fossiilien rakenteen perusteella löydetty laji kuuluu lintuihin johtaneeseen dinosaurusten haaraan. Se kuitenkin poikkeaa huomattavasti monessa suhteessa aiemmin löydetyistä lintujen sukua olevista dinosauruksista. Eläin lienee muistuttanut läheisesti sukulaistaan Caudipteryxiä, mutta oli vain sitä 300 kertaa isompi. Lajin uskotaan olleen 8 metriä pitkä, 3,5 metriä korkea lantion kohdalta ja painaneen 400 kilogrammaa. Näin ollen se olisi ollut heimonsa seuraavaksi suurinta jäsentä 35 ja pienintä 300 kertaa isokokoisempi. Muiden heimonsa jäsenten tapaan Gigantoraptor on ollut osittain höyhenpeitteinen, sillä oli hampaaton nokka, pitkät eturaajat ja lintumaiset jalat. Löydettyjen fossiilien perusteella lajin on arveltu olleen kuollessaan nuori aikuinen, noin 11-vuotias. Täysikasvuisena se olisi ollut vielä suurempi. Gigantoraptor-lajin ruokavalio on mysteeri. Sen pää oli pieni ja kaula pitkä kuten kasvinsyöjillä, mutta terävät kynnet viittaavat lihansyöjään. == Lähteet == *Nature: Giant bird-like dinosaur found *YLE: Jättikokoinen lintumainen dinosaurus Luokka:Oviraptorit
Julius Erving

Julius Winfield ”Dr. J” Erving II (s. 22. helmikuuta 1950 East Meadow, New York) on yhdysvaltalainen entinen koripalloilija, joka tunnettiin 1970-luvulla kuuluisana donkkaajana. Huiman ponnistusvoimansa ansiosta peleissä nähtiin upeita donkkeja, joilla Erving nolasi täydellisesti puolustajansa. Hän pääsi myös monta kertaa donkkikilpailuun. Hänen oman donkkinsa nimi oli ”Tomahawk”. Erving pelasi joukkueissa New York Nets ja Philadelphia 76ers. Hänellä on tytär, Alexandra Stevenson, joka on tunnettu tennispelaaja. Alexandra käyttää äitinsä sukunimeä Stevenson. Irving valittiin koripallon Hall of Famen jäseneksi vuonna 1993 Vuonna 2006 hänet valittiin myös samana vuonna perustetun yliopistokoripallon Hall of Famen jäseneksi. == Lähteet == == Aiheesta muualla == Luokka:Yhdysvaltalaiset koripalloilijat Luokka:Vuonna 1950 syntyneet Luokka:Elävät henkilöt
Cramer

Cramer tai Cramér on muun muassa seuraavien henkilöiden sukunimi: *Anna Cramer (1873–1968), alankomaalainen säveltäjä *Ben Cramer (s. 1947), alankomaalainen laulaja *Dettmar Cramer (1925–2015), saksalainen jalkapalloilija ja valmentaja *Floyd Cramer (1933–1997), yhdysvaltalainen pianisti *Gabriel Cramer (1704–1752), sveitsiläinen matemaatikko, jonka mukaan Cramerin sääntö on nimetty *Jennifer Cramer (s. 1993), saksalainen jalkapalloilija *Johan Niclas Cramér (1812−1893), ruotsalainen opettaja ja kirjailija *Johann Baptist Cramer (1771–1949), saksalais-englantilainen pianisti ja säveltäjä *Kevin Cramer (s. 1961), yhdysvaltalainen republikaanipoliitikko *Michael Cramer (s. 1949), saksalainen poliitikko ja europarlamentaarikko *Wilhelm Cramer (1746–1799), saksalainen viulisti ja impressaario. == Katso myös == * Kramer
John Smith (platonisti)

John Smith (1618–1652) oli englantilainen Cambridgen platonisteihin kuulunut filosofi. Hän syntyi Achurchissä, Northamptonshiressä. Hän aloitti opiskelut Cambridgen yliopiston Emmanuel Collegessa vuonna 1636 ja valmistui kandidaatiksi vuonna 1640 ja maisteriksi 1644. Tuolloin hän pääsi Cambridgen Queens' Collegen jäseneksi. Smith loi pohjaa kristilliselle filosofialle käsittelemällä uskoon liittyviä metafyysisiä ja tietoteoreettisia kysymyksiä, kuten Jumalan olemassaolo, sielun kuolemattomuus ja uskonnon rationaalisuus. Tiedon suhteen hän oli omaksunut uusplatonilaisittain ajatukset neljästä ylöspäin kohoavasta asteesta: aistien tukema järki; intuition tukema järki; ruumiiton, itsetutkiskeleva järki; ja jumalallinen rakkaus. Smith oli suosittu myös matematiikan luennoitsijana. Smith kuoli ennenaikaisesti eikä jättänyt jälkeensä elinaikanaan julkaistuja teoksia. == Teoksia == * Select Discourses (julkaistu postuumisti 1659/1660) == Lähteet == * Hutton, Sarah (2007): "Cambridge Platonists", Stanford Encyclopedia of Philosophy. Luokka:Englantilaiset filosofit Luokka:Uusplatonistit Luokka:Vuonna 1618 syntyneet Luokka:Vuonna 1652 kuolleet